****

**Република Србија**

**ОПШТИНСКА УПРАВА ВЛАДИЧИН ХАН**

**Број: 013-4/2025-IV**

**15 фебруар 2025. године**

**ВЛАДИЧИН ХАН**

На основу Одлуке о расписивању избора за чланове Савета месних заједница на територији општине Владичин Хан („Сл. гласник града Врања“, бр. 1/25) и члана 24. Упутства о спровођењу избора за чланове Савета месних заједница на територији општине Владичин Хан („Сл. гласник града Врања“, бр. 2/25) Општинска управа општине Владичин Хан, обавештава грађане, да за гласање на изборима за чланове Савета месних заједница на територији општине Владичин Хан расписаним за 02. март 2025. године

**ИЗЛАЖЕ НА УВИД**

**ДЕО ЈЕДИНСТВЕНОГ БИРАЧКОГ СПИСКА ЗА ПОДРУЧЈЕ**

**ОПШТИНЕ ВЛАДИЧИН ХАН**

Део Јединственог бирачког списка за територију општине Владичин Хан, изложен је у седишту Општинске управе општине Владичин Хан, ул. Светосавска бр. 1, у Услужном центру Општинске управе.

Увид у део Јединственог бирачког списка врши се путем рачунарске опреме уношењем јединственог матичног броја грађана у циљу провере да ли је грађанин уписан у бирачки списак и да ли су подаци тачни.

Грађани са пребивалиштем на територији општине Владичин Хан могу извршити увид у део Јединственог бирачког списка и захтеве за промене у делу Јединственог бирачког списка, могу поднети Општинској управи општине Владичин Хан сваког радног дана, у времену од 7,00 до 15,00 часова и суботом од 10,00 до 15,00 часова, најкасније до дана закључења бирачког списка 24. фебруара 2025. године до 24,00 часа.

Од проглашења листе кандидата, право на увид и подношење захтева за промене у бирачком списку има и подносилац листе кандидата или лице које он овласти, по истом поступку по коме то право имају и грађани. Уз захтев се прилаже овлашћење и одговрајући докази.

У поступку вршења увида у бирачки списак лице овлашћено за ажурирање бирачког списка, лице за пружање техничке подршке Општинске управе и овлашћено лице подносиоца листе кандидата дужни су да поступају у складу са законом којим се уређује заштита података о личности.

Увид у Јединствени бирачки списак може се извршити и електронским путем на званичној интернет страници Министарства државне управе и локалне самоуправе <https://upit.birackispisak.gov.rs>/ уношењем података о јединственом матичном броју грађана и броју личне карте или пасоша.

**НАЧЕЛНИК ОПШТИНСКЕ УПРАВЕ**

**Милош Стојановић**